# Алпийски тритон

### от Уикипедия, свободната енциклопедия

Алпийски тритон
Triturus alpestris
Класификация

царство: | Животни | Animalia
тип: | Хордови | Chordata
клас: | Земноводни | Amphibia
разред: | Опашати земноводни | Caudata
семейство: | Саламандрови | Salamandridae
род: | Тритони | Triturus
вид: | Алпийски тритон | T. alpestris'''

Подвидове:

- T. a. alpestris
- T. a. apuanus
- T. a. cyreni
- T. a. lacusnigri
- T. a. montenegrinus
- T. a. piperianus
- T. a. serdarus
- T. a. inexpectatus
- T. a. veluchiensis

Научно наименование

| Triturus alpestris

Алпийският тритон (Triturus alpestris, Laur., 1768) е дребно опашато земноводно. На дължина достига 9 cm при мъжките и 12 cm при женските екземпляри.

През размножителния сезон през пролетта мъжките имат синьо оцветяване по гърба, отстрани са с черни и бели точки, а на корема имат синя ивица. Малкият гребен на гърба е оцветен в жълто и черно. Женските са на сиви, кафяви и зелени петна, за да се прикриват във водата. Коремът и при двата пола е ярко оранжев. След размножителния период възрастните екземпляри придобиват по-тъмна, почти черна, окраска, предназначена за прикриване на сушата.

## [редактиране] Разпространение и биотоп

Основният ареал на алпийският тритон е в Средна Европа - от Северна Франция до източните склонове на Карпатите и от Южна Дания до Алпите. В Южна Европа се среща на отделни изолирани находища (Северна Португалия, Централна Испания, Кантабрия, Южна Италия, Балканския полуостров до Пелопонес), останали при оттеглянето на ледовете след последния ледников период.

В България алпийският тритон също се среща в изолирани групи в Стара планина (Петрохан), Осоговска планина, Рила (Седемте Рилски езера, Якорудските езера, Юндола), Родопите (Смолянските езера и други) и Средна гора. Всички находища са с надморска височина от 1200 до 2500 m.

Алпийският тритон предпочита гъсти широколистни гори с изобилие на вода в хълмисти и планински райони. Почти не се среща извън горите.

## [редактиране] Начин на живот и хранене

Алпийският тритон живее в близост до планински езера и мочурливи местности. Той се среща и във водоеми със съвсем малка площ и дълбочина. През размножителния период живее по-често във водата, а през останалата част от годината главно на сушата. Там той се крие под изсъхнали листа, гниещи дървета и пънове. След събуждане от зимния сън се премества във водата, подготвяйки се за размножаване. Храни се с дребни безгръбначни.

## [редактиране] Размножаване

Алпийският тритон се размножава през май-юни в различни водоеми с гъста подводна и надводна растителност. Женската снася по 100-200 яйца.

## [редактиране] Допълнителни сведения

Алпийският тритон е включен като рядък вид в Червената книга на България. Защитен е от Приложение III на Бернската конвенция и от Приложения II и III на Закона за биологичното разнообразие.

## [редактиране] Източници

- Бешков, Владимир; Кръстьо Нанев (2002). „Земноводни и влечуги в България“. Пенсофт. ISBN 978-954-642-147-0.
- „Alpine Newt“, статия в Уикипедия на английски [29 ноември 2005]

## [редактиране] Външни препратки

- Алпийският тритон в ITIS
- Алпийският тритон на http://www.herpetology.hit.bg
  - Снимки
  - Разпространение в България
- Алпийският тритон в Зоомания

| Земноводните в България |

Безопашати земноводни

Голяма водна жаба • Горска жаба • Гръцка жаба • Дървесница • Жълтокоремна бумка • Зелена водна жаба • Зелена крастава жаба • Кафява крастава жаба • Обикновена чесновница • Планинска жаба • Сирийска чесновница • Червенокоремна бумка

Опашати земноводни

Алпийски тритон • Дунавски гребенест тритон • Дъждовник • Малък гребенест тритон • Южен гребенест тритон

Взето от „http://bg.wikipedia.org../../../%D0%B0/%D0%BB/%D0%BF/%D0%90%D0%BB%D0%BF%D0%B8%D0%B9%D1%81%D0%BA%D0%B8_%D1%82%D1%80%D0%B8%D1%82%D0%BE%D0%BD.html“.

Категория: Опашати земноводни

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Español
- Français
- Hrvatski
- Italiano
- Nederlands
- Polski
- Português
- Simple English
- West-Vlams